CELEX: 62019CN0208
Language: sk
Date: 2019-03-04 00:00:00
Title: Vec C-208/19: Návrh na začatie prejudiciálneho konania, ktorý podal Landesgericht für Zivilrechtssachen Graz (Rakúsko) 4. marca 2019 — NK/MS a AS

20.5.2019   
            
            
               SK
            
            
               Úradný vestník Európskej únie
            
            
               C 172/19
            
         
      Návrh na začatie prejudiciálneho konania, ktorý podal Landesgericht für Zivilrechtssachen Graz (Rakúsko) 4. marca 2019 — NK/MS a AS
      (Vec C-208/19)
      (2019/C 172/22)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesgericht für Zivilrechtssachen Graz
      
         Účastníci konania pred vnútroštátnym súdom
      
      
         Žalobkyňa a odvolateľka: NK
      
         Žalovaní a odporcovia: MS a AS
      
         Prejudiciálne otázky
      
      
                  1.
               
               
                  Má sa zmluva medzi architektom a spotrebiteľom, na základe ktorej má architekt (len) navrhnúť novostavbu rodinného domu a zároveň vyhotoviť plány, považovať za zmluvu o „výstavbe nových budov“ v zmysle článku 3 ods. 3 písm. f) smernice Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES (1)?
               
            
                  2.
               
               
                  V prípade zápornej odpovede na prvú otázku:
                  Považuje sa zmluva medzi architektom a spotrebiteľom, podľa ktorej je architekt povinný navrhnúť novostavbu domu podľa pokynov a želaní jej objednávateľov a v tejto súvislosti vyhotoviť plány, za zmluvu o dodanie „tovaru vyrobeného podľa špecifikácií spotrebiteľa alebo vyrobeného jasne na mieru“ v zmysle článku 16 písm. c) a článku 2 bodov 3 a 4 smernice 2011/83/EÚ?
               
            
         (1)  Ú. v. EÚ L 304, 2011, s. 64.